સામગ્રી: ફિલ્મ હિરણને કાંઠેમાં નરેશ કનોડિયા અને સ્નેહલતા

તો એમના નિધનના અગાઉ 25 ઑક્ટોબરે તેમના મોટા ભાઈ મહેશ કનોડિયાનું પણ લાંબી બીમાર બાદ અવસાન થયું.

ગુજરાતી ફિલ્મ ઇન્ડસ્ટ્રીમાં મહેશ-નરેશની જોડીએ અનેક હિટ ફિલ્મો આપી હતી.

તેમના નિધન બાદ વડા પ્રધાન નરેન્દ્ર મોદી, ગુજરાતના મુખ્ય મંત્રી વિજય રૂપાણી સહિત અનેક લોકોએ તેમને શ્રદ્ધાંજલિ આપી હતી.

મહેશ-નરેશ જ્યારે પણ મીડિયાને ઇન્ટરવ્યૂ આપતાં ત્યારે એકબીજાના પૂરક હોય એ રીતે વાતો કરતા.

એક જમાનો હતો જ્યારે નરેશ કનોડિયા અનેક ચાહકોનાં દિલમાં રાજ કરતા હતા, લોકો તેમની સ્ટાઇલ અપનાવતા હતા.

આજે પણ લોકો નરેશ કનોડિયા સાથેનાં તેમનાં સંસ્મરણો સોશિયલ મીડિયા થકી શૅર કરી રહ્યા છે, જે તેમની લોકપ્રિયતાનો અંદાજ અપાવે છે.

રાજકારણમાં આવ્યા પછી જ્યારે પણ નરેશ કનોડિયા પ્રચારમાં જતા ત્યારે લોકો તેમને જોવા માટે ટોળે વળતાં અને તેમની પાસેથી ફિલ્મોના ડાયલૉગ સાંભળતા.

મહેસાણા જિલ્લાના નાનકડા એવા કનોડા ગામથી આવેલા નરેશ કનોડિયાનો પરિવાર અમદાવાદમાં મહેસાણિયા વાસમાં રહેતો હતો. બાદમાં તેઓ મુંબઈમાં સ્થાયી થયા હતા.

નરેશ કનોડિયાએ તેમની ફિલ્મી કારકિર્દીમાં અનેક હિરોઇનો સાથે કામ કર્યું હતું.

સ્નેહલતા, જયશ્રી પરીખ, સ્નેહા, રોમા માણેક, અરુણા ઈરાની, રીટા ભાદુરી, પિન્કી પરીખ, મીનાક્ષી સહિત અનેક નામો લઈ શકાય.

નરેશ કનોડિયા-સ્નેહલતાની જોડી

સૌથી વધુ નરેશ કનોડિયા અને અભિનેત્રી સ્નેહલતાની જોડીને લોકોએ ખૂબ પસંદ કરી હતી. બંનેનાં ગીતો અને ડાન્સ આજે પણ લોકોને યાદ છે.

નરેશ કનોડિયા અને સ્નેહલતાએ 'ઢોલામારુ', 'મેરુમાલણ', 'પારસ પદમણી', 'ઉજળી મેરામણ' સહિત અનેક ફિલ્મો કરી હતી.

નરેશ કનોડિયા સાથે અનેક ફિલ્મોમાં હિરોઇન તરીકે કામ કરનારાં સ્નેહલતા મીડિયામાં ભાગ્યે જ દેખાય છે. એમણે બીબીસી ગુજરાતી સાથે નરેશ કનોડિયાના નિધન પર દુખ વ્યક્ત કરતા કહે છે કે મારી અને નરેશ કનોડિયાની જોડીને લોકોએ ખૂબ પસંદ કરી.

સ્નેહલતા કહે છે, "નરેશ કનોડિયા બધાને બહુ આદર આપતા, ઘણા મહેનતુ હતા. એ બહુ ઉમદા માણસ હતા. તેઓ હંમેશાં કામમાં મશગૂલ રહેતા."

"આમ તો તેમનો સ્વભાવ બહુ હસમુખો હતો, બધાને બહુ હસાવતા, સ્ટેજ પર સહજ રહેતા પણ કામ કરવાનું આવે બહુ મહેનત કરતા."

સ્નેહલતા કહે છે કે નરેશ કનોડિયાના આવવાથી ગુજરાતી ફિલ્મ ઇન્ડસ્ટ્રીમાં ચેન્જ આવી ગયો હતો.

"મારા અને નરેશ કનોડિયાના ડાન્સિંગને કારણે ગુજરાતી ફિલ્મમાં ટર્નિંગ પૉઇન્ટ આવ્યો. લોકોને પણ ડાન્સ પસંદ પડ્યો."

બહુ...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતી ફિલ્મ ઇન્ડસ્ટ્રીમાં લોકપ્રિય અભિનેતા નરેશ કનોડિયાનું કોરોના વાઇરસના ચેપ બાદ સારવાર દરમિયાન નિધન થયું છે.